Béka (Frog)

**"Ez ugrál, és megnyalja a dolgokat."**

*-Maxwell*

A **Békák (Frog)** ellenséges lények melyek a Tavakból (Pond) jönnek elő napközben, és alkalmanként az Ördögszekérben (Tumbleweed) is megbújhatnak.

A Békák általában lassan mozognak, viszont ha egy játékos (vagy bármely más lény) túl közel merészkedik hozzájuk, akkor agresszívvé válnak, és üldözőbe veszik azokat elég gyors sebességgel. Ha egy Békát megtámadnak, akkor a közelében lévő összes Béka (amely a játékos képernyőjén látszik), agresszívvá válik, és megtámadják az ellenséget, akárcsak a Bölények (Beefalo) esetében. Békák a hosszú nyelvükkel támadnak, amely 10 sebzési kárt okoz. Ha egy Béka sikeresen megtámad egy játékost a nyelvével, akkor annak a leltárában lévő első tételét (itemét) kihúzza, amely ezután a földre esik. Ha a játékos első tételéből (iteméből) több van egy kupacban, akkor abból csak egyetlen elemet fog kihúzni.

Alkonyatkor a Békák visszatérnek a Tavakba, így ez az időszak ideális a Horgászathoz. A Békákat 1x kell megütni az Jégbottal (Ice Staff), hogy megfagyjanak, valamint nem lehet őket felgyújtani. Ezek halálukkor dobnak egy Békacombot (Frog Legs). A Békák nem jelennek meg Télen, mert ilyenkor a Tavak befagynak, valamint csak ritkán találhatóak a Mocsár (Marsh) vidéken, mivel itt főként Szúnyog (Mosquito) Tavak vannak, melyek sötétebb színüek, és ebből csak Szúnyogok jöhetnek elő.

 Vadászat

Ellentétben a legtöbb lénnyel, a Békákat nem lehet "lebénítani" ha megtámadjuk őket, azaz folyamatosan támadja az ellenséget. Ez azt jelenti, hogy a játékos nehezen ússza meg sérülés nélkül, ha megtámadja egyet közelharci fegyverrel, hacsak nem tér ki az ütései elől minél gyorsabban. Ennek a taktikája az, hogy a játékos megüti egy párszor, majd mikor a Béka támadna, gyorsan hátrébb megy tőle egy kicsit, majd újra vissza megy a közelébe, és folytatja ezt a folyamatot addig, amíg a Béka meg nem hal (ezt nevezzük kiteolásnak). Arra is figyelni kell, hogy ha több Békás Tó van jelen, akkor nagy tömeggel is ránk támadhatnak. Miután a játékos elég messze szalad a támadó Békától, az megunja a kergetőzést, majd visszamegy a Tóhoz.

A legbiztonságosabb módszer az, ha egy körbekerítünk legalább egy Tavat. A terület legyen viszonylag nagyobb. Ezután a játékosnak be kell zárnia ide egy Kő Homárt (Rock Lobster). A Kő Homárt napközbe meg fogják támadni a Békák, aki megvédi magát, és elpusztítja az összes Békát a közelében. A játékos összeszedheti a Békacombokat utána.

Egy alternatív -és sokkal biztonságosabb- vadászati módszer a Csapdák (Trap) használatával lehetséges; Helyezzük a Csapdát a Béka közelébe a földre, majd csaljuk őt bele.

Egy másik módja annak, hogy békákra vadásszunk, az az, hogy a Béka Tavak közelébe helyezünk egy pár Malac Házat (Pig House), majd ha ezek összecsaptak, gyűjtsük össze a zsákmányt. Ezzel a módszerrel általában kevesebb Békacombhoz juthatunk, mivel a Malacok megeszik a földről őket, de viszont ha a Békáknak sikerül megölni néhány Malacok, akkor hozzájuthatunk a Malac Bőrhöz (Pig Skin), és Húshoz (Meat) is.

A Békák kirántják a játékos leltárából a tételeket (itemeket), melyek az első helyen vannak. Ezért egy jó stratégia, ha egy köteg olyan tételt (itemet) helyeünk az első helyre, amely nem túl hasznos (Pl. Rothadás (Rot) ). A játékosnak ilyenkor nem kell aggódnia, hogy elveszíti az értékes tételeit.

Az alábbi táblázatban azt láthatjuk, hogy mennyi ütés szükséges egy adott fegyverre ahhoz, hogy megöljünk egy Békát, ha a karakter sebzése alapértelmezett.

## Béka Eső (Frog Rain)

Az Adventure Mód világában előfordulhat hogy Béka Eső keletkezik. Ez veszélyes lehet, mivel mindenhol Békák fognak futkosni. Ezek könnyen meg is ölhetik a játékost, ha már elég sok Béka esett le egy helyre. Ilyenkor ajánlatos Éjszaka a Bányász Sisakot (Miner Hat) használni, mivel ez nagyobb fénysugarat bocsájt ki, mint egy Fáklya (Torch). Ilyenkor nagyon kell figyelni, mivel a Békákat eltakarhatják a különböző tárgyak, és ilyenkor véletlenül beléjük is futhatunk.

A Békák nem 'despawnlonak', ezért csak úgy szabadulhatunk meg tőlük, ha megöljük őket. Az éjjel leesett békák nem fognak aludni, csak tétlenül állnak egy helyben, addig amíg reggel nem lesz.

Célszerű ezeket odavezetni valamilyen lényhez, pl. egy Malac Őrhöz (Guardian Pig), vagy mondjuk egy Gyilkos Méhhez (Killer Bee). Ezek elintézhetik helyettünk a Békákat.

Ha ezek a bázisunk közelébe potyognak, akkor célszerű csapdákat elhelyezni minden fele a közelben.

 Reign of Giants

A Reign of Giants kiegészítőben a Béka Eső Andventure Módban, valamint Sandbox Módban is előfordulhat. Tavasszal gyakrabban előfordulhat ez az esőzés.

 Apróságok

* A Békák örökre elalszanak, ha használjuk a Pán Sípot (Pan Flute).

* A Nyílméregbékák (Poison Frog) bele vannak kódolva a Shipwrecked kiegészítőbe, viszont ezek nincsenek jelen.
* Ha a Béka megüt egy Krampuszt, akkor kiránthatja a leltárából a tételeket.

 Galléria

Megfagyott béka.Béka eső.Béka tavak a térképen.Béka tó (jobbra), és szúnyog tó (balra).Halott béka.Alvó béka.Támadó béka.Béka farm.Béka hiba.